钦定古今图书集成/明伦汇编/氏族典/第302卷 > 梁珫
## 钦定古今图书集成/明伦汇编/氏族典/第302卷 > 梁珫

按《金史梁珫传》：“珫本大㚖家奴，随元妃入宫，以阉竖
事海陵。珫性便佞，善迎合，特见宠信，累官近侍局使。
及营建南京宫室，海陵数数使珫往视工役。是时一
殿之费已不可胜计，珫或言其未善，即尽撤去，虽丞
相张浩亦曲意事之。海陵欲伐宋，珫因极言宋刘贵
妃绝色倾国，海陵大喜。及海陵至和州，闻珫与宋人”
交通有状，命执于军中。《海陵》遇弑，珫为乱军所杀。